बैंकिंग, बिजली और धातु शेयरों में जोरदार लिवाली से बंबई शेयर बाजार का सेंसेक्स आज 442 अंक की लंबी छलांग के साथ नए रिकॉर्ड स्तर पर पहुंच गया। नेशनल स्टॉक एक्सचेंज का निफ्टी भी 134.85 अंक की बढ़त के साथ नए उच्चस्तर पर पहुंचा। बंबई शेयर बाजार का 30 शेयरों वाला सेंसेक्स 442.35 अंक की बढ़त के साथ 38,694.11 के अपने सर्वकालिक उच्चस्तर पर पहुंचा। वहीं नेशनल स्टॉक एक्सचेंज का निफ्टी 134.85 अंक की बढ़त के साथ 11,691.95 अंक के नए रिकॉर्ड स्तर पर पहुंचा।